
от ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


           ОТНОСНО: Заявление за ползване правата по издадено разрешително за водовземане на минерална вода от находище „Бургаски минерални бани“, кв. Ветрен, гр. Бургас.


УВАЖАЕМА ГОСПОЖО ПРЕДСЕДАТЕЛ,
		УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

           С Решение № 39 от 04.02.2011 г. на Министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Бургаски минерални бани“, кв. Ветрен, гр. Бургас, за срок от 25 години.
           На основание §133, ал. 9, т. 2, буква „в“ от ПЗР към ЗИД на Закона за водите, за предоставеното на Община Бургас за управление и ползване находище на минерална вода „Бургаски минерални бани“, кметът на Община Бургас, след решение на Общински съвет – Бургас издава разрешителните за водовземане от минерална вода.
           Към настоящия момент от кмета на Община Бургас са издадени разрешителни за ползване на минерална вода от сондаж Б-191 за осем обекта, с общ разрешен дебит 4,12 л/сек., а свободните водни количества - 10,23 л/сек.
           В Община Бургас е постъпило заявление с вх. № 19-00-91/15.02.2023 г. от „Диагностично-консултативен център I - Бургас“ /ДКЦ I-Бургас/ ЕООД, като титуляр на Разрешително № Е-5/20.01.2016 г. за водовземане от минерална вода, за обект „Център за рехабилитация и психологическа подкрепа за деца с церебрална парализа, аутизъм и соматични увреждания на територията на община Бургас“, с което е поискано прекратяване на Разрешителното, поради промяна в управлението и ползването на поземлен имот в УПИ ІІІ-735, кв.7, /ПИ с идентификатор 07079.701.71/ по плана на в.з. „Минерални бани“, кв. Ветрен, гр. Бургас, на територията на който се осъществява дейността водовземане от минерална вода.
           Считано от 25.01.2023 г., управлението и стопанисването на обект: „Център за рехабилитация и психологическа подкрепа за деца с церебрална парализа, аутизъм и соматични увреждания на територията на община Бургас“, е предоставено на „Център за комплексно обслужване на деца с увреждания и хронични заболявания“ /ЦКОДУХЗ/ - гр. Бургас.
           В тази връзка и на основание чл.79, ал.2 от Закона за водите, „Център за комплексно обслужване на деца с увреждания и хронични заболявания“ - гр. Бургас, придобило правата на управление върху недвижимия имот, където се извършва дейността – водовземане от минерална вода, е уведомило кмета на Община Бургас, подавайки заявление с вх. № 61-00-238/3/07.02.2023 г., че желае да се ползва от правата по издаденото на „ДКЦ I-Бургас“ ЕООД Разрешително № Е-5/20.01.2016 г. за водовземане от минерална вода.
           С оглед постъпилите в Община Бургас заявления от „ДКЦ I-Бургас“ ЕООД и от „Център за комплексно обслужване на деца с увреждания и хронични заболявания“ - гр. Бургас, както и предвид обстоятелството, че молителят „Център за комплексно обслужване на деца с увреждания и хронични заболявания“ - гр. Бургас отговаря на условията за издаване на разрешително, на основание чл.79, ал.1, т.1 и ал.3 от Закона за водите, действието на Разрешително № Е-5/20.01.2016 г. за водовземане от минерална вода, издадено на „ДКЦ I-Бургас“ ЕООД следва да се прекрати. 
           В изпълнение изискванията на чл.79, ал.7 от Закона за водите, титулярят на разрешителното - „ДКЦ I-Бургас“ ЕООД е изплатил дължимата „такса за водовземане“ до 2022 г., включително. 
           Предвид изложеното, на основание чл.21, ал.1, т.8 от ЗМСМА и чл.52, ал.1, т.3 във връзка с чл.79, ал.1, т.1 и ал.3 от Закона за водите, предлагам Общински съвет Бургас да вземе следните
         
      РЕШЕНИЯ:

1. Прекратява действието на Разрешително № Е-5/20.01.2016 г. за водовземане от  минерална вода, чрез съществуващо водовземно съоръжение, издадено на „Диагностично-консултативен център I - Бургас“ ЕООД, ЕИК 102272815, със седалище и адрес на управление: гр. Бургас, ул. „Стефан Стамболов“ № 73, „за лечение и рехабилитация“; „за отопление“ в обект: „Център за рехабилитация и психологическа подкрепа за деца с церебрална парализа, аутизъм и соматични увреждания на територията на община Бургас“, находящ се в УПИ ІІІ-735, кв.7 /ПИ с идентификатор 07079.701.71/ по плана на в.з. „Минерални бани“, кв. Ветрен, гр. Бургас.
2. Преиздава разрешително за водовземане от минерална вода, чрез съществуващо водовземно съоръжение - сондаж Б-191, находище „Бургаски минерални бани“, на „Център за комплексно обслужване на деца с увреждания и хронични заболявания“ - гр. Бургас, ЕИК 177425890, със седалище и адрес на управление: гр. Бургас, ж.к. „Зорница“, ул. „Урал“ № 1, представлявано от д-р П. С. Ралчева, „за лечение и рехабилитация“; „за отопление“ в обект: „Център за рехабилитация и психологическа подкрепа за деца с церебрална парализа, аутизъм и соматични увреждания на територията на община Бургас“, находящ се в УПИ ІІІ-735, кв.7 /ПИ с идентификатор 07079.701.71/ по плана на в.з. „Минерални бани“, кв. Ветрен, гр. Бургас, при запазване параметрите на разрешеното ползване на минерална вода по Разрешително № Е-5/20.01.2016 г. за водовземане от минерална вода. 

